****

**BEFS UNIVERSITAS**

**SQUASH EGYÉNI BAJNOKSÁG**

**2025**

**A verseny célja:**

a **BEFS Universitas** bajnoki címek elnyerése

**A versenyszámok:**

női egyéni profi

férfi egyéni profi (versenyengedéllyel rendelkezők részére)

női amatőr

férfi amatőr

**A versenyen indulhatnak:**

Az államilag elismert diplomát adó felsőoktatási intézmények képviseletében

• azok a hallgatók indulhatnak, akik oklevelet adó képzésben vesznek részt a verseny időpontjában, és az adott félévre a nevező intézménybe beiratkozott (nappali, levelezős, esti távoktatásban, illetve doktorandusz képzésben résztvevő) hallgatói, állampolgárságra és életkorra tekintet nélkül;

• illetve akiknek a nevező felsőoktatási intézményben szerzett végbizonyítványuk kelte nem haladja meg az egy évet (2024. évben végzettek).

**A rendezők:** BME Squash Kör és a Budapesti Egyetemi Főiskolai Sportszövetség

**A helyszín:** BME Sportközpont 1111 Budapest, Bertalan Lajos u. 4-6.

**A verseny kezdete:** 2025. október 11. szombat 10:30.

**A nevezési határidő:** **2025. október 8. szerda 24.00 óráig**

**Nevezés:** harmath.eszti@gmail.com név, intézmény, versenyszám, NEPTUN kód megjelölésével

**A nevezési díj:** 3000 Ft/fő, mely átutalással teljesíthető a nevezési határidőig a

 **11705008-20451350** számlaszámon (BEFS).

Közleményben kérjük az indulók **nevét és intézményét** feltüntetni!

**A sorsolás:** A kiemelések ismeretében 2025. október 9-én (csütörtök) reggel 8:00-kor a helyszínen.

**Lebonyolítás:** Dunlop versenylabdákkal, svájci rendszerben, két mérkőzés mindenkinek garantált, európai számolással (11-ig minden labdamenet pontot ér), 2 vagy 3 nyert szettig. Erről a nevezők a verseny előtt részletes tájékoztatást kapnak.

**A versenybíróság:** **Harmath Eszter** BME Squash Kör, **Bartha Zsolt** BEFS elnök

**A díjazás:** A győzteseknek kupa és érem, II-III. helyezetteknek érem + pólók

**A játékvezetés:** A bíráskodás mindenki **számára kötelező.**

A mérkőzés játékvezetője az azonos pályán lejátszott előző mérkőzés győztese. A bírókat – amennyiben az azonos pályán lejátszott előző mérkőzés győztesét valamelyik játszó fél nem fogadja el – a versenybíróság jelöli ki.

**A mérkőzések időpontja:** A verseny során a versenybíróság által megadott időpontok az érvényesek. Aki a jelen rendelkezést megszegi, azt a versenybíróság kizárhatja. A versenybíróság által kiírt időpontokhoz képest 10 (tíz) perc a várakozási idő, ezután a meg nem jelent versenyző automatikusan 3:0-ra veszít.

**Az irányadó szabályok:**

Egyebekben a World Squash Federation (WSF) ill. az MF(S)SZ szabályai.

**Minden résztvevőnek sérülésmentes felkészülést és jó versenyzést kívánunk!**

